EPG รีเทิร์น.!
ความเชื่อมั่นกลับมาอีกครั้ง.! หุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG เมื่อตัวเลขงบไตรมาส 3/2561 กำไรเติบโต 23% เช่นเดียวกับรายได้เติบโตเกือบ 16% ทำให้ความกังวลที่ค้างคาใจนักลงทุนเริ่มคลายลงไม่น้อยทีเดียว..ที่สำคัญนี่คือจุดเริ่มต้นของสัญญาณการฟื้นตัวของหุ้น EPG หรือไม่
12 ก.พ. 2562

สำนักข่าวรัชดา
ความเชื่อมั่นกลับมาอีกครั้ง.! หุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG  เมื่อตัวเลขงบไตรมาส 3/2561 กำไรเติบโต 23% เช่นเดียวกับรายได้เติบโตเกือบ 16% ทำให้ความกังวลที่ค้างคาใจนักลงทุนเริ่มคลายลงไม่น้อยทีเดียว..ที่สำคัญนี่คือจุดเริ่มต้นของสัญญาณการฟื้นตัวของหุ้น EPG หรือไม่
แต่ที่ชัดเจนคือ..กำไรสุทธิผ่านจุดต่ำสุดมาแล้ว..!!
จากงบการเงิน EPG พบว่า ไตรมาส 3/2561 มีรายได้จากการขาย 2,740 ล้านบาท เพิ่มขึ้น 16% จากเคยทำได้ 2,371 ล้านบาท กำไรสุทธิ 225 ล้านบาท เพิ่มขึ้น 23% เทียบช่วงเดียวกันปีก่อนกำไร 183 ล้านบาท ทำให้งวด 9 เดือนปี 2561 มีรายได้จากการขาย 8,046 ล้านบาท เพิ่มขึ้น 12% มีกำไรสุทธิ 792 ล้านบาท เพิ่มขึ้น 4%
ธุรกิจอุปกรณ์และตกแต่งยานยนต์ Aeoroklas  ไตรมาส 3/2561 ยอดขายรวม 1,404 ล้านบาท เพิ่มขึ้น 28% และรับรู้รายได้จากยอดขาย TJM Products Pty. Ltd. และ Flexiglass Challenge Pty. Ltd. ในออสเตรเลีย
ธุรกิจบรรจุภัณฑ์พลาสติก EPP ไตรมาส 3/2561 ยอดขายรวม 643 ล้านบาท เพิ่มขึ้น 13% จากการบริโภคในประเทศ เริ่มฟื้นตัว และธุรกิจฉนวนกันความร้อน/เย็น Aeroflex ไตรมาส 3/2561 ยอดขาย 694 ล้านบาท ลดลง 2% ได้รับผลกระทบจากเงินบาทแข็งค่า และการปรับปรุงไลน์ผลิตในสหรัฐฯ
ตัวเลขงบไตรมาส 3/2561 อาจไม่พุ่งพรวด เหมือนดั่งที่นักวิเคราะห์มองว่ากำไรสุทธิควรจะดีกว่านี้ก็ตาม แต่นี่คือสัญญาณฟื้นตัวแบบค่อยเป็นค่อยไป..!
บทพิสูจน์ว่านี่คือการฟื้นตัวหรือไม่..อยู่ที่ไตรมาส 4/2561 นั่นเอง…
ว่ากันว่าจะเห็นตัวเลขชัดเจนกว่าไตรมาส 3/2561 เริ่มจากธุรกิจ EPP แนวโน้มดีขึ้นมาก หลังเริ่มรับผลบวกจากต้นทุนวัตถุดิบปรับตัวลง ส่งผลบวกต่ออัตรากำไรขั้นต้นดีขึ้น ส่วนธุรกิจ Aeroklas มีการรับรู้รายได้จากคำสั่งซื้อใหม่สูงขึ้น ส่วน Aeroflex มีคำสั่งซื้อใหม่เข้ามาทั้งในและต่างประเทศ
ภายใต้เงื่อนไขความเสี่ยงจากความผันผวนของค่าเงิน การชะลอตัวของเศรษฐกิจโลก การปรับขึ้นของราคาน้ำมันดิบและการใช้สอยในประเทศชะลอตัว..!!
ส่วนราคาหุ้น EPG ถูกตั้งคำถามว่าเมื่อกำไรรีเทิร์นแบบนี้ราคาจะมีโอกาสคืนสู่เหย้า 9-10 บาทได้หรือไม่..คำตอบคือเป็นไปได้ แต่เมื่อไหร่เท่านั้นเอง..!!
ทว่า..ราคาเป้าหมายหุ้น EPG จากหลายโบรกเกอร์เฉลี่ยอยู่ที่ 8.40-12.00 บาท
แต่เหตุการณ์เฉพาะหน้า..คงต้องฝ่าแนวต้านสำคัญ 8 บาทให้ได้เสียก่อน
…ผ่านได้..ไปต่อชัวร์.!??
….อิ อิ อิ…